ΠΡΩΤΗ ΟΔΗΓΙΑ ΤΗΣ ΕΠΙΤΡΟΠΗΣ της 2ας Μαΐου 1980 περί τροποποιήσεως του παραρτήματος της οδηγίας 79/373/ΕΟΚ του Συμβουλίου περί της εμπορίας των μιγμάτων ζωοτροφών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

την οδηγία 79/373/ΕΟΚ του Συμβουλίου της 2ας Απριλίου 1979 περί της εμπορίας των μιγμάτων ζωωτροφών(1), και ιδίως το άρθρο 10 υπό α),

Εκτιμώντας:

ότι, λόγω της εξελίξεως των επιστημονικών και τεχνικών γνώσεων, πρέπει να επέλθουν τροποποιήσεις στο παράρτημα της οδηγίας 79/373/ΕΟΚ, περί των ανοχών που πρέπει να γίνουν δεκτές αν, κατά τον επίσημο έλεγχο διαπιστωθεί διαφορά μεταξύ του αποτελέσματος της αναλύσεως και της περιεκτικότητος που δηλώθηκε από τον παρασκευαστή-

ότι οι ανοχές αυτές είναι αναγκαίες, για να καλυφθούν οι διαφορές που προκύπτουν από τη δειγματοληψία της ζωοτροφής, τη βιομηχανική της επεξεργασία ή από σφάλμα της αναλύσεως-

ότι τα μέτρα που προβλέπονται στην παρούσα οδηγία, είναι σύμφωνα με τη γνώμη της Μονίμου Επιτροπής Ζωοτροφών,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Στο παράρτημα της οδηγίας 79/373/ΕΟΚ, το κείμενο του σημείου 9 αντικαθίσταται από το ακόλουθο κείμενο:

"9. Εάν, κατά τη διενέργεια των επισήμων ελέγχων των μιγμάτων ζωοτροφών, που προβλέπονται από το άρθρο 12, παρατηρείται μία διαφορά μεταξύ του αποτελέσματος του ελέγχου και της περιεκτικότητος που δηλώθηκε, επιτρέπονται οι ακόλουθες ελάχιστες ανοχές, με την επιφύλαξη των διατάξεων του άρθρου 3:

9.1. Αν η διαπιστουμένη περιεκτικότητα είναι κατώτερη της δηλουμένης:

9.1.0. Ακατέργαστη πρωτεΐνη:

- 2 μονάδες, για δηλούμενες περιεκτικότητες ίσες ή ανώτερες του 20%,

- 10% της δηλουμένης περιεκτικότητος, για δηλούμενες περιεκτικότητες κατώτερες του 20% (μέχρι 10%),

- 1 μονάδα, για δηλούμενες περιεκτικότητες κατώτερες του 10%.

9.1.1. Διαλυτές πρωτεΐνες:

- 3 μονάδες, για δηλούμενες περιεκτικότητες ίσες ή ανώτερες του 25%,

- 12% της δηλουμένης περιεκτικότητος, για δηλούμενες περιεκτικότητες κατώτερες του 25% (μέχρι 15%),

- 1,8 μονάδες, για δηλούμενες περιεκτικότητες κατώτερες του 15%.

9.1.2. Ολικά σάκχαρα:

- 2 μονάδες, για δηλούμενες περιεκτικότητες ίσες ή ανώτερες του 20%,

- 10% της δηλουμένης περιεκτικότητος, για δηλούμενες περιεκτικότητες κατώτερες του 25% (μέχρι 10%),

- 1 μονάδα, για δηλούμενες περιεκτικότητες κατώτερες του 10%.

9.1.3. Άμυλο:

- 2,5 μονάδες, για δηλούμενες περιεκτικότητες ίσες ή ανώτερες του 25%,

- 10% της δηλουμένης περιεκτικότητος για δηλούμενες περιεκτικότητες κατώτερες του 25% (μέχρι 10%),

- 1 μονάδα, για δηλούμενες περιεκτικότητες κατώτερες του 10%.

9.1.4. Ακατέργαστες λιπαρές ουσίες:

- 1,5 μονάδες, για δηλούμενες περιεκτικότητες ίσες ή ανώτερες του 15%,

- 10% της δηλουμένης περιεκτικότητος, για δηλούμενες περιεκτικότητες κατώτερες του 15%(μέχρι 8%),

- 0,8 μονάδες, για δηλούμενες περιεκτικότητες κατώτερες του 8%.

9.1.5. Νάτριο και μαγνήσιο:

- 1,5 μονάδες, για δηλούμενες περιεκτικότητες ίσες ή ανώτερες του 15%,

- 10% της δηλουμένης περιεκτικότητος, για δηλούμενες περιεκτικότητες κατώτερες του 15% (μέχρι 7,5%),

- 0,75 μονάδες, για δηλούμενες περιεκτικότητες κατώτερες του 7,5% (μέχρι 5%),

- 15% της δηλουμένης περιεκτικότητος, για δηλούμενες περιεκτικότητες κατώτερες του 5% (μέχρι 0,7%),

- 0,1 μονάδες, για δηλούμενες περιεκτικότητες κατώτερες του 0,7%.

9.1.6. Ολικός φωσφόρος και ασβέστιο:

- 1,2 μονάδες, για δηλούμενες περιεκτικότητες ίσες ή ανώτερες του 16%,

- 7,5% της δηλουμένης περιεκτικότητος, για δηλούμενες περιεκτικότητες κατώτερες του 16% (μέχρι 12%),

- 0,9 μονάδες, για δηλούμενες περιεκτικότητες κατώτερες του 12% (μέχρι 6%),

- 15% της δηλούμενης περιεκτικότητος, για δηλούμενες περιεκτικότητες κατώτερες του 6% (μέχρι 1%),

- 0,15 μονάδες, για δηλούμενες περιεκτικότητες κατώτερες του 1%.

9.1.7. Μεθειονίνη και λυσίνη:

- 15% της δηλουμένης περιεκτικότητος.

9.1.8. Κυτίνη:

- 20% της δηλουμένης περιεκτικότητος.

9.2. Αν η διαπιστουμένη περιεκτικότητα είναι ανώτερη της δηλουμένης:

9.2.1. Υγρασία:

- 1 μονάδα, για δηλούμενες περιεκτικότητες ίσες ή ανώτερες του 10%,

- 10% της δηλουμένης περιεκτικότητος, για δηλούμενες περιεκτικότητες κατώτερες του 10% (μέχρι 5%),

- 0,5 μονάδες για δηλούμενες περιεκτικότητες κατώτερες του 5%.

9.2.2. Τέφρα:

- 1 μονάδα, για δηλούμενες περιεκτικότητες ίσες ή ανώτερες του 10%,

- 10% της δηλουμένης περιεκτικότητος, για δηλούμενες περιεκτικότητες κατώτερες του 10% (μέχρι 5%),

- 0,5 μονάδες για δηλούμενες περιεκτικότητες κατώτερες του 5%.

9.2.3. Ινώδεις ουσίες:

- 1,8 μονάδες, για δηλούμενες περιεκτικότητες ίσες ή ανώτερες του 12%,

- 15% της δηλουμένης περιεκτικότητος, για δηλούμενες περιεκτικότητες κατώτερες του 12% (μέχρι 6%),

- 0,9 μονάδες για δηλούμενες περιεκτικότητες κατώτερες του 6%.

9.2.4. Τέφρα αδιάλυτη στο υδροχλωρικό οξύ:

- 1 μονάδα, για δηλούμενες περιεκτικότητες ίσες ή ανώτερες του 10%,

- 10% της δηλουμένης περιεκτικότητος, για δηλούμενες περιεκτικότητες κατώτερες του 10% (μέχρι 4%),

- 0,4 μονάδες για δηλούμενες περιεκτικότητες κατώτερες του 4%.

9.3. Αν η διαπιστουμένη διαφορά είναι αντίθετη της αντίστοιχης διαφοράς που προβλέπεται στα σημεία 9.1. και 9.2.:

9.3.1. - ακατέργαστη πρωτεΐνη, ακατέργαστες λιπαρές ουσίες, ολικά σάκχαρα, άμυλο: ανοχή διπλασία της επιτρεπομένης για τις ουσίες του σημείου 9.1,

- ολικός φωσφόρος, ασβέστιο, μαγνήσιο, νάτριο, τέφρα, ινώδεις ουσίες:

ανοχή τριπλασία της επιτρεπομένης για τις ουσίες των σημείων 9.1. και 9.2."

Άρθρο 2

Τα Κράτη Μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις, ώστε να συμμορφωθούν με την παρούσα οδηγία την 1η Ιανουαρίου 1981 και ενημερώνουν αμέσως περί αυτού την Επιτροπή.

Άρθρο 3

Η παρούσα οδηγία απευθύνεται στα Κράτη Μέλη.

Έγινε στις Βρυξέλλες, στις 2 Μαΐου 1980.

Για την Επιτροπή

Finn GUNDELACH

Αντιπρόεδρος

(1) ΕΕ αριθ. Ν 86 της 6.4.1979, σ. 30.